wickkiey/tamil-wikipedia-chunked huggingface dataset:
# மலேசிய பன்னாட்டு இசுலாமிய பல்கலைக்கழகம்

## பொது

### இசுலாமிய விழுமியங்கள்

மலேசிய பன்னாட்டு இசுலாமிய பல்கலைக்கழகம், இசுலாமிய கொள்கைகளின் அடிப்படையில் 23 மே 1983-இல் நிறுவப்பட்டது. இதன் அனைத்து துறைகளிலும் இசுலாமிய விழுமியங்கள் புகுத்தப்பட்டுள்ளன.  
இந்தப் பல்கலைக்கழகம் தனது 14 துறைகளின் வழியாக இளங்கலை, முதுகலை மற்றும் முனைவர் பட்டப் படிப்புகளை வழங்குகிறது.  
1987-ஆம் ஆண்டு முதல், இந்தப் பல்கலைக்கழகம், உலகம் முழுவதும் உள்ள 100-க்கும் மேற்பட்ட நாடுகளில் இருந்து 70,000-க்கும் மேற்பட்ட இளங்கலை பட்டதாரிகளை உருவாக்கியுள்ளது. அவர்களில் பெரும்பாலானோர் மலேசியாவைச் சேர்ந்தவர்கள் ஆகும்.
# பி. போக்கர்

**பி. போக்கர்** (B. Pocker - பிறப்பு 1890 - 29 ஜூலை 1965), **படேக்கண்டி**, **போக்கர்**, **சாஹிப் பகதூர்** என்றும் அழைக்கப்படுகின்றார். ஒரு இந்திய அரசியல்வாதியாகவும், பிரபல வழக்கறிஞருமாகவும் அறியப்பட்டவர். சுதந்திர இந்தியாவில், இந்திய யூனியன் முஸ்லீம் லீக்கின் முதல் நாடாளுமன்ற உறுப்பினர் (1952) ஆவார்.
அவர் இந்திய அரசியல் நிர்ணய சபையின் உறுப்பினராகவும், 1952 மற்றும் 1962 க்கு இடையில் மலப்புரம் நாடாளுமன்றத் தொகுதியின் நாடாளுமன்ற உறுப்பினராகவும் பணியாற்றினார்.
# பி. போக்கர்

## பிறப்பு

போக்கர் அப்போதைய சென்னை மாகாணத்தின், தற்போதைய வடக்கு கேரளாவின் தலச்சேரியில் பீடிகாயில் குட்டிவத சாஹிப் மற்றும் படேக்கண்டி மரியம்மா ஆகியோருக்கு மகனாக 1890 இல் பிறந்தார்.
# பி. போக்கர்

## கல்வி

போக்கர் தலச்சேரி அரசு பிரென்னன் கல்லூரி மற்றும் சென்னை கிறித்துவக் கல்லூரியில் பட்டம் படித்தார்.
சென்னையில் 1915ல், டாக்டர் அம்பேத்கர் அரசு சட்டக் கல்லூரியில் வழக்கறிஞர் பட்டம் பெற்றார்.
# பி. போக்கர்

## ஆரம்ப கால வாழ்க்கை

1917 இல் சென்னை உயர்நீதிமன்றத்தில் வழக்கறிஞராகப் பணியாற்றத் தொடங்கினார். மலபார் மாவட்டத்தின் மாப்பிளா முஸ்லீம்களின் ஆரம்பகால பல்கலைக்கழகப் பட்டதாரிகளில் இவரும் ஒருவர்.  
உயர்நீதிமன்றத்தில் மூத்த வழக்கறிஞராக இருந்த போக்கர், 1910 களின் பிற்பகுதியில் மலபார் மாவட்டத்தில் சிறப்பு முஸ்லீம் தொகுதிகளுக்காக வாதிட்டதன் மூலம் அரசியலில் நுழைந்தார்.  
மாண்டேகு-செம்ஸ்போர்டு சீர்திருத்தங்கள், இந்திய அரசுச் சட்டம், 1919 என நிறைவேற்றப்பட்டபோது ஒரு குறிப்பாணையை சமர்ப்பித்ததின் மூலம் அவர் பிரபலமாக அறியப்பட்டார்.  
போக்கர் மலபார் மாவட்டத்தில் கிலாபத் இயக்கத்தின் தலைவராக இருந்தார், அவர் மலபார் மாவட்டத்தை பிரதிநிதித்துவப்படுத்தி, சென்னையில் மௌலானா ஷௌகத் அலியை ஆதரித்தார். மாப்பிளா எழுச்சியால் (1921-22) பாதிக்கப்பட்ட மாப்பிளாக்களுக்கான நிவாரண நடவடிக்கைகளுக்கு அவர் தலைமை தாங்கினார், சென்னையில் "மாப்பிளா சீரமைப்புக் குழுவை" உருவாக்கினார். பாதிக்கப்பட்ட மாப்பிளாக்களுக்காக 200,000. ரூபாய்க்கு மேல் வசூலித்து விநியோகம் செய்தார்.  
போக்கர் தென்னிந்திய முஸ்லீம் கல்வி சங்கம் மற்றும் கேரள முஸ்லிம் கல்விச் சங்கம் ஆகியவற்றை நிறுவியதில் பங்கு வகித்தார். 1930 முதல் 1936 வரை சென்னை சட்டமன்றத்தில் ஐக்கிய தேசியக் கட்சியின் நாடாளுமன்றக் செயலாளராகப் பணியாற்றினார்.
# பி. போக்கர்

## முஸ்லிம் லீக்குடன்

போக்கர் சென்னை மாகாணத்தின், முஸ்லீம் லீக்கின் ஆரம்பகால தலைவர்களில் ஒருவர் (கே. எம். சீதி சாஹிப், கே. உப்பி சாஹிப் மற்றும் முகம்மது இசுமாயில் சாகிப் ஆகியோருடன் பயணித்தவர்). அவர் குரும்பிரநாடு-கோழிக்கோடு தொகுதியில் (முஸ்லிம் லீக்) சார்பாக போட்டியிட்டார், பாஃபக்கி தங்கல் ஆதரித்த வேட்பாளரிடம் அவர் தேர்தலில் தோல்வியடைந்தாலும், கே.எம்.சீதி சாஹிப் தலைமையிலான தேர்தல் பிரச்சாரம் மலபாரில் முஸ்லிம் லீக்கை வலுப்படுத்தியது. இறுதியில், பாஃபக்கி தங்கலும் முஸ்லிம் லீக் கட்சியில் சேர்ந்தார், இது மாப்பிளாக்களிடையே முஸ்லீம் லீக்கின் அங்கீகாரத்தைப் பரப்பியது.  
இந்திய யூனியன் முஸ்லிம் லீக் தேசிய செயற்குழு உறுப்பினர் மற்றும் முஸ்லீம் லீக் கேரள மாநிலக் குழுவின் துணைத் தலைவராகவும் பணியாற்றினார்.
# பி. போக்கர்

## அரசியலமைப்பு சபையில்

போக்கர் 1946 இல் (மலபார் - நகர்ப்புற முஸ்லிம்) மதராஸ் சட்டமன்றத்திலிருந்து இந்திய அரசியலமைப்புச் சபைக்கு தேர்ந்தெடுக்கப்பட்டார்.  
இந்தியப் பிரிவினையைத் தொடர்ந்து (1947), அகில இந்திய முசுலிம் லீக் கிட்டத்தட்ட கலைக்கப்பட்டது. அதைத் தொடர்ந்து இந்திய யூனியன் முஸ்லீம் லீக் சுதந்திர இந்தியாவில் ஆட்சியில் பங்களித்தது. பிரிவினைக்குப் பிறகும், போக்கர் மற்றும் அவரது தென்னிந்திய லீக் சகாக்கள் லீக்கிலேயே இருந்தனர் ஒரு மாதத்திற்குள், அரசியல் நிர்ணய சபை முஸ்லிம்களுக்கான தனித் தொகுதிகளை ஒழிக்க வாக்களித்தது. போக்கர் மற்றும் கே.டி.எம். அகமது இப்ராஹிம் ஆகியோர் முஸ்லிம் தனித் தொகுதிகளைத் தக்கவைக்க ஒரு திருத்தத்தை முன்வைத்தனர். இந்த பிரேரணை அரசியல் நிர்ணய சபையில் தோற்கடிக்கப்பட்டது.
# பி. போக்கர்

## பாராளுமன்ற உறுப்பினராக

போக்கர் 1952 இல் மலப்புரம் நாடாளுமன்றத் தொகுதியிலிருந்து கீழ் சபைக்கு (லோக்சபா) முஸ்லீம் லீக் சார்பாக தேர்ந்தெடுக்கப்பட்டார் . அவர் 1957 இல் மஞ்சேரி தொகுதியில் இருந்து சுயேச்சையாக (முஸ்லிம் லீக்) மீண்டும் தேர்ந்தெடுக்கப்பட்டார்.  
அவரது முயற்சியில் சிறப்புத் திருமணச் சட்டம், 1954 மூலம், இந்திய முஸ்லிம்களுக்கு விலக்கு அளிக்க உதவியது.
# பி. போக்கர்

## இறப்பு

போக்கர் 29 ஜூலை 1965 ஆம் ஆண்டு கோழிக்கோட்டில் இறப்பெய்தினார்.
# பருத்தித்துறை சமர் (2006)

தற்கொலைப் படகுகள் உள்ளிட்ட சுமார் 15 கடற்புலி படகுகள் இச்சமரில் ஈடுபட்டன. இதில் ஒரு கடற்படை ரோந்து படகு பி -148 மற்றும் ஐந்து புலிகளின் படகுகள் மூழ்கின. லெப்டினன்ட் கமாண்டர் லலித் எதிரிசிங்கவின் கட்டளைத் தலைமையின் கீழ் வந்த பி-148, படகு உள்நோக்கி வரும் கிளர்ச்சியாளர்களைக் கண்டறிந்தது மேலும் தற்கொலைப் படகுகளைத் தாக்கும் வகையில் அவரது குழுவினர் துப்பாக்கிச் சூடு நடத்திக் கொண்டிருந்த இடங்களை அடையாளம் கண்டனர். படகுகளைத் தடுக்க வேறு வழியில்லாததைக் கண்ட எடிரிசிங்க, விடுதலைப் புலிகளின் தற்கொலைப் படகுகளை நோக்கி வேகமாகச் சென்று அதை மோதவிட்டு, இரண்டு படகுகளையும் அழித்து, இராணுவப் போக்குவரத்துக் கப்பலைப் பாதுகாத்தார். லெப்டினன்ட் கமாண்டர் எடிரிசிங்க உட்பட 16 மாலுமிகள் இந்த நடவடிக்கையில் கொல்லப்பட்டனர், அதே நேரத்தில் புலிகள் தாங்கள் 54 பேர் கொல்லப்பட்டதாக தெரிவித்திருந்தனர். வெடிப்புத் திட்டம் தோல்வியுற்றதைத் தொடர்ந்து, புலிகளின் படகுகள் தாக்குதலை முறியடித்து பின்வாங்கின.
# போபால் மக்களவைத் தொகுதி

**போபால் மக்களவைத் தொகுதி** (*Bhopal Lok Sabha constituency*) என்பது மத்திய இந்தியாவில் மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்த மக்களவைத் தொகுதி தற்போது போபால் மாவட்டம் முழுவதையும் மற்றும் செகோர் மாவட்டத்தின் ஒரு பகுதியையும் உள்ளடக்கியது.
# போபால் மக்களவைத் தொகுதி

## சட்டப்பேரவை பிரிவுகள்

மத்தியப் பிரதேசம் மற்றும் சத்தீசுகரில் உள்ள மற்ற மக்களவைத் தொகுதிகளைப் போலவே, துர்க் போன்ற சில இடங்களுடன் (ஒன்பது சட்டமன்றத் தொகுதிகளைக் கொண்டுள்ளது), போபால் மக்களவைத் தொகுதியும் இதன் பிரிவுகளாக 8 சட்டமன்றத் தொகுதிகளைக் கொண்டுள்ளன.
| 149 | பெரேசியா (ப. இ.) | போபால் | விசுணு கத்ரி | பாஜக |
| --- | --- | --- | --- | --- |
| 150 | போபால் வடக்கு | ஆதிப் ஆரிப் அகீல் | இதேகா |  |
| 151 | நரேலா | விசுவாசு சாரங் | பாஜக |  |
| 152 | போபால் தட்சின்-பக்சிம் | பகவான்தாசு சப்னானி | பாஜக |  |
| 153 | போபால் மத்திய | ஆரிப் மசூத் | இதேகா |  |
| 154 | கோவிந்தபுரா | கிருஷ்ணா கவுர் | பாஜக |  |
| 155 | ஹுசூர் | இராமேசுவர் சர்மா | பாஜக |  |
| 159 | செகோர் | செகோர் | சுதேசு ராய் | பாஜக |
# போபால் மக்களவைத் தொகுதி

## நாடாளுமன்ற உறுப்பினர்கள்

| 1952 | சைதுல்லா ரசுமி | இந்திய தேசிய காங்கிரசு |
| --- | --- | --- |
| சதுர நரேன் மால்வியா |  |  |
| 1957 | மைமூனா சுல்தான் |  |
| 1962 |  |  |
| 1967 | ஜெகந்நாதர் ஜோசி | பாரதிய ஜனசங்கம் |
| 1971 | சங்கர் தயாள் சர்மா | இந்திய தேசிய காங்கிரசு |
| 1977 | ஆரிப் பைக் | ஜனதா கட்சி |
| 1980 | சங்கர் தயாள் சர்மா | இந்திய தேசிய காங்கிரசு (ஐ. |
| 1984 | கே. என். பிரதான் | இந்திய தேசிய காங்கிரசு |
| 1989 | சுசில் சந்திர வர்மா | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 | உமா பாரதி |  |
| 2004 | கைலாஷ் ஜோசி |  |
| 2009 |  |  |
| 2014 | அலோக் சஞ்சார் |  |
| 2019 | பிரக்யா தாகூர் |  |
| 2024 | அலோக் சர்மா |  |
# புள்ளி கால் மரத் தவளை

***பாலிபீடேட்சு மெகாசெபாலசு*** (*Polypedates megacephalus*) என்பது ஆங்காங் சவுக்குத் தவளை அல்லது புள்ளி கால் மரத் தவளை எனப் பொதுவாக அறியப்படுவது புதர்த்தவளைக் குடும்பத்தில் (*இராக்கோபோரிடே*) உள்ள ஒரு சிற்றினமாகும். இது இதன் சொந்த வரம்பில், "பழுப்பு மரத்தவளை" என்றும் அழைக்கப்படுகிறது. ஆனால் இந்தப் பெயர் உண்மையான மரத்தவளை குடும்பத்தின் (கையாலிடே) ஒரு சிற்றினத்திற்குப் பயன்படுத்தப்படுகிறது.
# புள்ளி கால் மரத் தவளை

## பரவலும் சூழலியல்

இந்த சிற்றினம் மத்திய, தெற்கு மற்றும் தென்மேற்கு சீனாவினை (ஆங்காங் மற்றும் கைனான் மற்றும் இந்தோசீனா தீபகற்பம் உட்பட) பூர்வீகமாகக் கொண்டது. இது *பாலிபீடேட்ஸ் லுகோமைசுடாக்சு* சிற்றினத்துடன் நெருக்கமாகத் தொடர்புடையது. *பா. லுகோமைசுடெக்சு*, *பா. முடசு* மற்றும் பா. பிராவேரி சிற்றினங்கள் சேர்ந்து ஒரு குழுவினை உருவாக்குகின்றது.  
முன்னதாக, *பா. மெகாசெபாலசு* வியட்நாமின் சிவப்பு நதிக்கு மேலேயும் வடகிழக்கு இந்தியாவிலும் பரவியிருப்பதாகக் கருதப்பட்டது. அதே நேரத்தில் *பா. லுகோமைசுடெக்சு* பொதுவாகச் சிவப்பு ஆற்றின் தெற்கிலும் மேற்கு யுன்னானிலும் காணப்பட்டது. இருப்பினும், சமீபத்திய மரபணு ஆய்வுகள் இந்தச் சிற்றினங்களுக்கு இடையிலான இயற்கையான தடையான கிரா மற்றும் தெனாசெரிம் மலைத்தொடர்களாகும் என்பதைத் தெரிவிக்கின்றது. இங்கு *பா. மெகாசெபாசு* இசுத்மசுக்கு மேலேயும், வரம்பின் கிழக்கிலும் காணலாம்.  
ஆசியாவில் இதன் பரவலான பரவலாக்கம் மற்றும் பரந்த அளவிலான வாழ்விடங்களின் சகிப்புத்தன்மையினைக் கருத்தில் கொண்டு இந்தத் தவளை தீவாய்ப்புக் கவலைக் குறைந்த இனமாகப் பட்டியலிடப்பட்டுள்ளது. இதனுடைய எண்ணிக்கையும் ஒரு காரணமாகும்.
# புரோமோபென்சால்டிகைடு

**புரோமோபென்சால்டிகைடு** (*Bromobenzaldehyde*) என்பது BrC<sub>6</sub>H<sub>4</sub>COH என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் பார்மைல் குழு ஒன்றும் மைய பென்சீன் வளையத்துடன் இணைக்கப்பட்ட புரோமின் அணுவும் காணப்படுகின்றன. இந்த நிபந்தனைகளுக்கு உட்பட்டு மூன்று புரோமோபென்சால்டிகைடுகள் காணப்படுகின்றன. இவற்றை பென்சால்டிகைடின் புரோமினேற்ற வழிப்பெறுதிகள் என்றும் அல்லது புரோமோபென்சீனின் பார்மைலேற்ற வழிப்பெறுதிகள் என்றும் கருதலாம்.  
| பெயர் | 2-புரோமோபென்சால்டிகைடு |  |
| --- | --- | --- |
| கட்டமைப்பு |  |  |
| மூலக்கூற்று வாய்ப்பாடு |  |  |
| மோலார் நிறை | 185.020 கி/மோல் |  |
| தோற்றம் | நிறமற்ற நீர்மம் |  |
| சி.ஏ.எசு எண் | [6630-33-7] |  |
| அடர்த்தி மற்றும் நிலை | 1.585 கி/மில்லி, நீர்மம் |  |
| நீரில் கரைதிறன் | கரையாது |  |
| உருகுநிலை | 16–19 °செல்சியசு |  |
| கொதிநிலை | 230 °செல்சியசு | } |
|}
| பெயர் | 3-புரோமோபென்சால்டிகைடு |  |
| --- | --- | --- |
| கட்டமைப்பு |  |  |
| மூலக்கூற்று வாய்ப்பாடு | C<sub>7</sub>H<sub>5</sub>BrO (BrC<sub>6</sub>H<sub>4</sub>COH) |  |
| மோலார் நிறை | 185.020 கி/மோல் |  |
| தோற்றம் | நிறமற்ற நீர்மம் |  |
| சி.ஏ.எசு எண் | [3132-99-8] |  |
| அடர்த்தி மற்றும் நிலை | 1.587 கி/மில்லி, நீர்மம் |  |
| நீரில் கரைதிறன் | கரையாது |  |
| உருகுநிலை | 18–21 °செல்சியசு |  |
| கொதிநிலை | 233–236 °செல்சியசு | } |
|}
| பெயர் | 4-புரோமோபென்சால்டிகைடு |  |
| --- | --- | --- |
| கட்டமைப்பு |  |  |
| மூலக்கூற்று வாய்ப்பாடு |  |  |
| மோலார் நிறை | 185.020 கி/மோல் |  |
| தோற்றம் | வெண் திண்மம் |  |
| சி.ஏ.எசு எண் | [1122-91-4] |  |
| அடர்த்தி மற்றும் நிலை | திண்மம் |  |
| நீரில் கரைதிறன் | கரையாது |  |
| உருகுநிலை | 57 °செல்சியசு |  |
| கொதிநிலை | 255–258 °செல்சியசு | } |
|}
# மாரா தொழில்நுட்ப பல்கலைக்கழகம்

**மாரா தொழில்நுட்ப பல்கலைக்கழகம்** (*MARA Technological University*, மலாய்: *Universiti Teknologi MARA*; **UiTM**) என்பது மலேசியா, சிலாங்கூர், சா ஆலாம் மாநகரில் தலைமை வளாகத்தைக் கொண்ட ஒரு பொதுப் பல்கலைக்கழகம் ஆகும். இந்தப் பல்கலைக்கழகத்திற்கு மலேசியா முழுவதும் மேலும் 34 வளாகங்கள் உள்ளன.  
இது கிராமப்புற மலாய்க்காரர்களுக்கு உதவுவதற்காக, **ரிடா பயிற்சி மையம்** ("ஊரக, தொழில்துறை மேம்பாட்டு ஆணைய பயிற்சி மையம்", *RIDA*) எனும் பெயரில் 1956-ஆம் ஆண்டில் 50 மாணவர்களுடன் தொடங்கப்பட்டது. தற்போது இந்தப் பல்கலைக்கழகம், மலேசியாவின் மிகப்பெரிய உயர்கல்வி நிறுவனமாக வளர்ந்துள்ளது.  
இளங்கலை முதல் முதுகலை நிலை வரை ஆங்கிலத்தில் கற்பிக்கப்படும் 500-க்கும் மேற்பட்ட கல்வித் துறைகளை இந்தப் பல்கலைக்கழகம் வழங்குகிறது. தற்போது 170,514 முழுநேர, பகுதிநேர பூமிபுத்ரா மாணவர்கள்; மற்றும் பன்னாட்டு மாணவர்கள் உள்ளனர். முதுகலை திட்டம் பன்னாட்டு மாணவர்களுக்கும்; பூமிபுத்ரா மாணவர்களுக்கு மட்டுமே வழங்கப்படுகிறது; பூமிபுத்ரா அல்லாதவர்களுக்கு வழங்கப்படுவது இல்லை.
# மாரா தொழில்நுட்ப பல்கலைக்கழகம்

## பொது

இந்தப் பல்கலைக்கழகம் உருவாக்கப்படுவதற்கு முன்னோடியாக இருந்தவர் ஐக்கிய மலாய் தேசிய அமைப்பான அம்னோவின் முன்னாள் தலைவர் ஓன் ஜாபார் என்பவராகும். அவரின் முயற்சியால் 1956-ஆம் ஆண்டில் ரிடா பயிற்சி மையம் தோற்றுவிக்கப்பட்டது.  
1951-ஆம் ஆண்டில் ஓன் ஜாபார் இலங்கைக்குச் சென்று இருந்த போது அங்குள்ள கிராமப்புற மக்களுக்கு வழங்கப்படும் வேளாண் பயிற்சித் திட்டங்களைக் கண்டு, அதே போல மலாயாவிலும் உருவாக்கலாம் எனும் ஒரு முன்னோடித் திட்டத்தைக் கொண்டு வந்தார். அவரின் தொடர் முயற்சிகளினால் "ரிடா" எனும் ஊரக மற்றும் தொழில்துறை மேம்பாட்டு ஆணையம் தோற்றுவிக்கப்பட்டது. கிராமப்புற மலாய்க்காரர்களை வளம் பெறச் செய்வதே அந்த ஆணையத்தின் தலையாய நோக்கமாகும்.
# மாரா தொழில்நுட்ப பல்கலைக்கழகம்

## பொது

### மாரா தொழில்நுடபக் கல்லூரி

ரிடா பயிற்சி மையம் சிலாங்கூர் பெட்டாலிங் ஜெயாவில் நவம்பர் 1956-இல் செயல்படத் தொடங்கியது. இருப்பினும் அதிகாரப்பூர்வமாக 14 பிப்ரவரி 1957-இல் திறக்கப்பட்டது. 1963-இல் மலேசியா கூட்டமைப்பு உருவாக்கப்பட்ட பிறகு, சபா மற்றும் சரவாக் மாநிலங்களில் இருந்து மாணவர்களை சேர்க்கப்பட்டனர்.  
இந்தப் பயிற்சி மையம் பின்னர் 1965-இல் மாரா கல்லூரி என பெயர் மாற்றம் செய்யப்பட்டது. பின்னர் 1967-இல், **மாரா தொழில்நுடபக் கல்லூரி** எனத் தரம் உயர்த்தப்பட்டது. மலேசியாவில் பயிற்சி பெற்ற பூமிபுத்ராக்களின் தேவையை நிறைவு செய்யும் வகையில் அதன் தரம் உயர்த்தப்பட்டது. ஆகஸ்டு 1999-இல், பிரதமர் மகாதீர் முகமது மாரா தொழில்நுடபக் கல்லூரி எனும் பெயரை மாரா தொழில்நுட்பப் பல்கலைக்கழகம் என மாற்றுவதாக அறிவித்தார்.
# ரெண்டும் ரெண்டும் அஞ்சு

**ரெண்டும் ரெண்டும் அஞ்சு** (*Rendum Rendum Anju*) என்பது 1988 இல் வெளிவந்த இந்தியத் தமிழ் உளவியல் பரபரப்பூட்டும் திரைப்படமாகும். இப்படத்தில் ஜெயபாரதி இணை எழுத்தாளராகவும் இயக்குநராகவும் பங்காற்றினார். இப்படத்தில் சரத்பாபு, அம்பிகா ஆகியோர் நடித்திருந்தனர். சந்திரசேகர், நாசர், வெண்ணிற ஆடை மூர்த்தி , செந்தில் லியோ பிரபு ஆகியோர் துணை வேடங்களில் நடித்திருந்தனர். இத்திரைப்படம் 1988 சூன் 3 அன்று வெளியிடப்பட்டது.
# ரெண்டும் ரெண்டும் அஞ்சு

## தயாரிப்பு

*ரெண்டும் ரெண்டும் அஞ்சு* ஆல்பிரட் ஹிட்ச்காக்கின் *வெர்டிகோ* (1958) திரைப்படத்தின் அடிப்படையில் உருவாக்கப்பட்டது. இத்திரைப்படத்திற்காக தான் முதலில் விஜயகாந்தை அணுகியதாக ஜெயபாரதி தெரிவித்தார், "ஆனால் அவரிடமிருந்து எனக்கு சாதகமான பதில் கிடைக்கவில்லை", என்று தெரிவித்த அவர் சரத் பாபு, அம்பிகா, நாசர், வெண்ணிற ஆடை மூர்த்தி போன்ற நட்சத்திரக் கலைஞர்களைக் கொண்டு படத்தை உருவாக்கி 50 நாட்களுக்குள் படப்பிடிப்பை முடித்தார்.
# ரெண்டும் ரெண்டும் அஞ்சு

## பாடல்கள்

இத்திரைப்படத்திற்கு கங்கை அமரன் இசையமைத்திருந்தார். கவிஞர் வாலி பாடல் வரிகளை எழுதியிருந்தார்.
# ரெண்டும் ரெண்டும் அஞ்சு

## வெளியீடும் வரவேற்பும்

*ரெண்டும் ரெண்டும் அஞ்சு* 1988 சூன் 3 அன்று வெளியிடப்பட்டது. மேலும் குறைந்த அளவிலான வெளியீட்டைக் கொண்டிருந்தது. *கல்கி* இதழின் இரட்டையர்கள் ஜெயமன்மதன் வித்தியாசமான கதையைச் சொல்ல விரும்பியதற்காக ஜெயபாரதியைப் பாராட்டினர். திரைப்படத்தின் இசையைப் பாராட்டி படத்தின் முதல் பாதி பொழுதுபோக்காக இருந்தது. ஆனால் இடைவேளைக்குப் பிறகு அது தடுமாறியது என்று கூறினர்.
# நீண்ட மூக்கு மரத்தவளை

**நீண்ட மூக்கு மரத்தவளை** எனும் பொதுவான பெயரில் அழைக்கப்படும் ***தருகா லாங்கினசசு*** (*Taruga longinasus*) மரத்தவளை *இராக்கோபோரிடே* குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையில் மட்டுமே வாழக்கூடிய அகணிய உயிரி ஆகும். இது கடல் மட்டத்திலிருந்து 150 முதல் 1300 மீட்டர் உயரத்தில் காணப்படுகிறது.
# நீண்ட மூக்கு மரத்தவளை

## தோற்றம்

முதிர்ந்த ஆண் தவளை மூக்குத்தண்டு நீளம் 41 முதல் 47 மிமீ வரையும்; பெண் தவளையில் இது 57 முதல் 60 மிமீ வரையிலும் காணப்படும். தோள்பட்டையின் தோல் அடர் பழுப்பு அல்லது சிவப்பு-பழுப்பு நிறத்திலிருக்கும், மூக்கிலிருந்து ஒவ்வொரு பக்கத்தின் நடுப்பகுதி வரை சிவப்பு நிறக் கோடுகள் காணப்படும். தவளையின் உதடுகள் வெள்ளை அல்லது மஞ்சள் நிறத்தில் இருக்கும். இதன் கால்கள் பழுப்பு நிறத்தில் அடையாளங்களுடன் உள்ளன.
# நீண்ட மூக்கு மரத்தவளை

## வாழ்க்கைச் சுழற்சி

நீண்ட மூக்கு மரத்தவளைத் தவளைகள் உயர்ந்த மரங்களில் வாழக்குட்டியன. இவற்றால் நன்றாகக் குதிக்க முடியும். முட்டையிடும் நேரம் வரும்போது, முதிர்ந்த தவளைகள் நீரோடைகளுக்கு அருகிலுள்ள மரங்களில் ஏறும். பெண் தவளை ஒரு முறை 28 முதல் 42 முட்டைகளை இடும். முட்டைப் பொரித்து தவளைகளாக வளரப் பத்து வாரங்கள் ஆகும்.
# நீண்ட மூக்கு மரத்தவளை

## வாழிடமும் அச்சுறுத்தல்களும்

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்ப அல்லது வெப்பமண்டலம் ஈரமான மலைக் காடுகள், நன்னீர் சதுப்பு நிலங்கள் மற்றும் இடைவிடாத நன்னீர் சதுப்பு நிலங்களாகும். இது வாழ்விட இழப்பால் அச்சுறுத்தப்படுகிறது.
# தூய சவேரியார் பொறியியல் கல்லூரி

**தூய சவேரியார் பொறியியல் கல்லூரி** (*St. Xavier's College of Engineering*) இந்தியாவின் தமிழ்நாட்டில் கன்னியாகுமரி மாவட்டத்தில் செயல்படும் தன்னாட்சி பொறியியல் கல்வி நிறுவனமாகும். இக்கல்லூரி குழித்துறை உரோமன் கத்தோலிக்க மறைமாவட்டத்திற்கு சொந்தமானது. கோட்டாரின் உரோமன் கத்தோலிக்க மறைமாவட்டத்தால் 1998- ஆம் ஆண்டில் நிறுவப்பட்டு மறைமாவட்ட அமைப்பினால் நிர்வகிக்கப்படுகிறது. அருட்சகோதரி எம். மரியா வில்லியம் கல்லூரியின் தற்போதைய செயலராக உள்ளார். இக்கல்லூரி நாகர்கோவிலிலிருந்து மேற்கே 5 கி. மீ. தொலைவில் அமைந்துள்ளது. தமிழ்நாடு அரசாங்கத்தால் அங்கீகரிக்கப்பட்டு புது தில்லி அகில இந்திய தொழில்நுட்ப கல்விக் கழகத்தினால் அங்கீகரிக்கப்பட்டு சென்னை அண்ணா பல்கலைக்கழகத்துடன் இணைவுப்பெற்று செயல்படுகிறது.
# கைக்காடி மக்கள்

**கைக்காடி** (*Kaikadi people*) என்பது இந்திய மாநிலங்களான மகாராட்டிரம் மற்றும் கருநாடகம் ஆகிய இடங்களில் காணப்படும் ஒரு சமூகமாகும். இவர்களின் பெயர் கை மற்றும் கூடை ஆகியவற்றிலிருந்து பெறப்பட்டது. பாரம்பரியமாக இவர்கள் நாடோடிகளாக இருந்தனர். முக்கியமாக மாநிலத்தின் விதர்பா பிராந்தியத்தில் அலைந்து திரிந்தனர். ஆனால் பெரும்பாலானவர்கள் இப்போது ஒரே இடத்தில் வசிக்க ஆரம்பித்துள்ளனர். இவர்கள் குறிப்பிடத்தக்க இந்திய-ஆரிய கலவையுடன் தமிழுடன் நெருக்கமாக தொடர்புடைய திராவிட மொழியான கைக்காடி மொழியைப் பேசுகிறார்கள். அவர்கள் பிற தமிழ்ச் சமூகங்களைப் போலவே பெண்களின் பருவமடைதல் செயல்பாட்டைக் கடைப்பிடிக்கின்றனர்.
# கைக்காடி மக்கள்

## வரலாறு

இவர்கள் குறிப்பிடத்தக்க ஒடுக்குமுறையை எதிர்கொண்டனர். ஒரு காலத்தில் குற்றவியல் பழங்குடியினர் என்று அழைக்கப்பட்டனர். எனவே சுதந்திரத்திற்குப் பிறகு சீர்மரபினர் பட்டியலில் வைக்கப்பட்டனர். காலனித்துவ அறிஞர்கள் சமூகத்தின் மீது குறிப்பிடத்தக்க வெறுப்பைக் கொண்டிருந்தனர். இராபர்ட் வேன் ரசல் இவர்களை "அவமதிக்கத்தக்கவர்கள்" என்றும் "மோசமான ஒழுக்கம் கொண்டவர்கள்" என்றும் கருதினார். கூடை தயாரிப்பது இவர்களின் தொழில் என்று ரசல் பதிவு செய்துளார். காலனித்துவ அறிஞர்கள் இந்த சமூகம் தெலுங்கானாவிலிருந்து வந்ததாகவும், இவர்கள் யாருகலா இனத்துடன் தொடர்புடையவர்கள் என்றும் கூறுகின்றனர்.  
இவர்கள் சாதி படிநிலையில் குன்பி சமூகத்திற்கு சற்று மேலே உள்ளார்கள். மேலும் இவர்கள் கிராமக் கோயில்களுக்குள் நுழைய தடை விதிக்கப்படுகிறார்கள். இருப்பினும் இடஒதுக்கீட்டு நோக்கங்களுக்காக இவர்கள் சீர்மரபினர் என வகைப்படுத்தப்படுகிறார்கள் . இவர்கள், விதர்பாவின் பெரும்பகுதியில், இவர்கள் பட்டியலின சாதிகளாக வகைப்படுத்தப்படுகிறார்கள். கைகாடி மக்கள் முக்கியமாக நாக பஞ்சமி அன்று நாக வழிபாட்டை தொடர்கிறார்கள். ஆனாலும் கண்டோபா என்ற நாட்டுப்புற தெய்வத்தையும் வணங்குகிறர்கள்.
# கைக்காடி மக்கள்

## குலங்கள்.

இவர்கள் தங்களின் பழங்குடியின எல்லைக்குள் மட்டுமே திருமணம் செய்து கொள்ளும் வழக்கத்தைக் கொண்டுள்ளனர். ஒரே குலத்திற்குள் திருமணம் தடைசெய்யப்பட்டுள்ளது. அதே போல் ஒரு பிரிவுக்கு வெளியேயும் திருமணம் தடைசெய்யப்பட்டுள்ளது. கைக்காடி ஆண்கள் தாய்வழி அத்தை மகளை திருமணம் செய்ய முடியாது. இருப்பினும் தென்னிந்தியாவில் பின்பற்றப்படும் பெரும்பாலான பகுதிகளைப் போலவே தாய்வழி மாமாவின் குழந்தைகளைத் திருமணம் செய்ய அனுமதிக்கப்படுகின்றன.
# சாகர் மக்களவைத் தொகுதி

**சாகர் மக்களவை தொகுதி** (*Sagar Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி 1967 முதல் பட்டியல் சாதியினருக்கு ஒதுக்கப்பட்டுள்ளது. இது சாகர் மற்றும் விதிஷா மாவட்டங்களின் சில பகுதிகளை உள்ளடக்கியது.
# சாகர் மக்களவைத் தொகுதி

## சட்டமன்றப் பிரிவுகள்

தற்போது, சாகர் மக்களவைத் தொகுதி பின்வரும் எட்டு சட்டமன்ற சட்டமன்றப் பிரிவுகளைக் கொண்டுள்ளது.
| 35 | பீனா (SC) | சாகர் | நிர்மலா சாப்ரே | பாஜக |
| --- | --- | --- | --- | --- |
| 36 | குராய் | பூபேந்திர சிங் | பாஜக |  |
| 37 | சுர்கி | கோவிந்த் சிங் ராஜ்புத் | பாஜக |  |
| 40 | நார்யோலி (SC) | பிரதீப் லாரியா | பாஜக |  |
| 41 | சாகர் | சைலேந்திர குமார் ஜெயின் | பாஜக |  |
| 146 | குர்வை (SC) | விதிஷா | அரி சிங் சாப்ரே | பாஜக |
| 147 | சிரோன்ஜ் | உமாகாந்த் ஷர்மா | பாஜக |  |
| 148 | சாம்சாபாத் | சூர்யபிரகாசு மீனா | பாஜக |  |
# சாகர் மக்களவைத் தொகுதி

## நாடாளுமன்ற உறுப்பினர்கள்

| 1952 | குப்சந்த் சோடியா | இந்திய தேசிய காங்கிரசு |
| --- | --- | --- |
| 1957 | ஜவாலா பிரசாத் ஜோதிசி |  |
| 1962 |  |  |
| 1967 | இராம்சிங் அயர்வால் | பாரதிய ஜனசங்கம் |
| 1971 | சகோத்ராபாய் ராய் | இந்திய தேசிய காங்கிரசு |
| 1977 | நர்மதா பிரசாத் ராய் | ஜனதா கட்சி |
| 1980 | சகோத்ராபாய் ராய் | இந்திய தேசிய காங்கிரஸ் (ஐ. |
| 1981^ | ஆர். பி. அகிர்வார் | பாரதிய ஜனதா கட்சி |
| 1984 | நந்தலால் சவுத்ரி | இந்திய தேசிய காங்கிரசு |
| 1989 | சங்கர் லால் காதிக் | பாரதிய ஜனதா கட்சி |
| 1991 | ஆனந்த் அகிர்வார் | இந்திய தேசிய காங்கிரசு |
| 1996 | வீரேந்திர குமார் காதிக் | பாரதிய ஜனதா கட்சி |
| 1998 |  |  |
| 1999 |  |  |
| 2004 |  |  |
| 2009 | பூபேந்திர சிங் |  |
| 2014 | இலட்சுமி நாராயண் யாதவ் |  |
| 2019 | ராஜ்பகதூர் சிங் |  |
| 2024 | லதா வான்கடே | } |
^ இடைத்தேர்தல்
# மலேசிய ஆற்றல் மாற்றம் மற்றும் நீர் உருமாற்ற அமைச்சர்

**மலேசிய ஆற்றல் மாற்றம் மற்றும் நீர் உருமாற்ற அமைச்சர்** (ஆங்கிலம்: *Minister of Energy Transition and Water Transformation*; மலாய்: *Menteri Peralihan Tenaga dan Transformasi Air Malaysia*) என்பவர் மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சின் தலைமைப் பொறுப்பில் உள்ள அமைச்சர் ஆவார். இந்த அமைச்சு மலேசிய இயற்கை வளங்கள், எரிசக்தி மற்றும் காலநிலை மாற்றம் அமைச்சில் இருந்து பிரிந்ததன் விளைவாக, 2023 டிசம்பர் 12-ஆம் தேதி, புதிதாக இந்த அமைச்சு உருவாக்கப்பட்டது.  
மலேசிய ஆற்றல் மாற்றம் மற்றும் நீர் உருமாற்ற அமைச்சர், மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்குத் துணை அமைச்சர் ஒருவர் உதவியாக உள்ளார். மலேசிய ஆற்றல் மாற்றம் மற்றும் நீர் உருமாற்ற அமைச்சின் மூலமாகத் தன் அமைச்சை நிர்வகித்து வருகிறார்.
# மலேசிய ஆற்றல் மாற்றம் மற்றும் நீர் உருமாற்ற அமைச்சர்

## பொது

இந்த அமைச்சு மலேசியாவின் இயற்கை வளங்கள், சுற்றுச்சூழல் பாதுகாப்பு, பருவநிலை மாற்றங்களைக் கவனிக்கும் அரசு அமைப்பாகும். சுற்றுச்சூழல் மற்றும் வனத் திட்டங்களைத் திட்டமிடுவது; ஊக்குவிப்பது; ஒருங்கிணைப்பது; இந்த அமைச்சின் தலைமை நோக்கமாகும்.  
மேலும் மலேசியக் காடுகளில் உள்ள தாவர வகைகள் மற்றும் வனவிலங்குகளைக் கணக்கெடுப்பது; பாதுகாப்பது; காடு வளர்ப்பது; நிலச் சீரழிவுகளைத் தணிப்பது; போன்றவை இந்த அமைச்சின் குறிப்பிடத்த செயல்பாடுகள் ஆகும். அத்துடன் மலேசியாவின் தேசிய பூங்காக்களை நிர்வகிக்கும் பொறுப்பு இந்த அமைச்சிடம் ஒப்படைக்கப்பட்டு உள்ளது.
# மலேசிய ஆற்றல் மாற்றம் மற்றும் நீர் உருமாற்ற அமைச்சர்

## அமைச்சர்களின் பட்டியல்

### எரிசக்தி/ஆற்றல் மாற்றத் துறை அமைச்சர்கள்

எரிசக்தி/ஆற்றல் மாற்றத் துறை அமைச்சர்களாகப் பின்வரும் நபர்கள் பணியாற்றி உள்ளனர்.  
**அரசியல் கட்சிகள்:**  
| அப்துல் ரசாக் உசேன்
<small>(I)</small> |  |  |  |
| --- | --- | --- | --- |
| எரிசக்தி, நீர் மற்றும் தகவல் தொடர்பு அமைச்சர் | 15 டிசம்பர் 1999 | 26 மார்ச் 2004 | மகாதீர் முகமது
<small>(VI)</small>
அப்துல்லா அகமது படாவி
<small>(I)</small> |
| ஆற்றல் மாற்றம் மற்றும் நீர் மாற்றத் துறை அமைச்சர் | 7 பிப்ரவரி 2024 | பதவியில் உள்ளார் | } |
# தீவாசு மக்களவைத் தொகுதி

மே 2019 முதல், இந்தத் தொகுதியின் நாடாளுமன்ற உறுப்பினராக மகேந்திர சோலங்கி உள்ளார்.
# தீவாசு மக்களவைத் தொகுதி

## சட்டமன்றப் பிரிவுகள்

தற்போது, தீவாசுஸ் மக்களவைத் தொகுதியில் பின்வரும் எட்டுச் சட்டப்பேரவைத் தொகுதிகளைக் கொண்டுள்ளது.
| 157 | அஷ்டா (SC) | சீஹோர் | கோபால் சிங் | பாரதிய ஜனதா கட்சி |
| --- | --- | --- | --- | --- |
| 166 | அகார் (SC) | அகர் மால்வா | மாதவ் சிங் கெலாட் |  |
| 167 | ஷாஜாபூர் | ஷாஜாபூர் | அருண் பீமாவத் |  |
| 168 | சுஜால்பூர் | இந்தர் சிங் பர்மார் |  |  |
| 169 | கலாப்பிபால் | கன்ஷ்யாம் சந்திரவன்சீ |  |  |
| 170 | சோன்காட்ச் (SC) | தேவாஸ் | ராஜேந்திர சோன்கர் |  |
| 171 | தேவாஸ் | காயத்ரி ராஜே பவார் |  |  |
| 172 | ஹாட்பிப்லியா | மனோஜ் சவுத்ரி | } |  |
அகர், சாஜாபூர், சுஜல்பூர், தீவாசு, சோன்காட்ச் மற்றும் காட்பிப்லியா சட்டமன்றத் தொகுதிகள் முன்பு முந்தைய சாஜாபூர் மக்களவை தொகுதியின் ஒரு பகுதியாக இருந்தன. அசுடா பிரிவு முன்பு போபால் மக்களவை தொகுதியின் ஒரு பகுதியாக இருந்தது.
# தீவாசு மக்களவைத் தொகுதி

## நாடாளுமன்ற உறுப்பினர்கள்

| 1962 | உக்கம் சந்த் கச்ச்வாய் | பாரதிய ஜனசங்கம் |
| --- | --- | --- |
| 1967-2008 பார்க்க:சாஜாபூர் |  |  |
| 2009 | சஜ்ஜன் சிங் வர்மா | இந்திய தேசிய காங்கிரஸ் |
| 2014 | மனோகர் உன்ட்வால் | பாரதிய ஜனதா கட்சி |
| 2019 | மகேந்திர சோலங்கி |  |
| 2024 | } |  |
# மகேந்திர சோலங்கி

**மகேந்திர சிங் சோலங்கி** (*Mahendra Solanki*; பிறப்பு ஏப்ரல் 11,1984) என்பவர் ஓர் இந்திய நாடாளுமன்ற அரசியல்வாதி ஆவார். சோலங்கி, பாரதிய ஜனதா கட்சியினைச் சார்ந்தவர். இவர் 2019 மற்றும் 2024 இந்தியப் பொதுத் தேர்தலில் பாரதிய ஜனதா கட்சியின் சார்பில் மத்தியப் பிரதேசத்தின் தீவாசு மக்களவைத் தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவை உறுப்பினராகத் தேர்ந்தெடுக்கப்பட்டார்.  
இதற்கு முன்பு இவர் இந்திய நீதிபதியாகப் பணியாற்றியுள்ளார்.
# விலங்குரிமை தேசிய மாநாடு

**விலங்குரிமை தேசிய மாநாடு** (*Animal Rights National Conference*) என்பது ஐக்கிய அமெரிக்காவில் ஆண்டுதோறும் நடைபெறும் விலங்குரிமை மாநாடு ஆகும். 1981-ல் வேறு பெயரில் தொடங்கப்பட்ட இம்மாநாடு, 2000-ம் ஆண்டு முதல் பண்ணை விலங்கு உரிமைகள் இயக்கம் (Farm Animal Rights Movement அல்லது FARM) என்ற அமைப்பால் நடத்தப்பட்டு வருகிறது.
# விலங்குரிமை தேசிய மாநாடு

## வரலாறு

1970-களில் அலெக்ஸ் ஹெர்ஷாப்ட் தனது சைவ மாநாடுகளில் விலங்குரிமை ஆர்வலர்கள் கலந்துகொள்வதை கவனிக்கத் தொடங்கினார். அவ்வார்வலர்களோடு மேலும் கலந்துரையாடியதன் விளைவாக விலங்குரிமை பற்றி மேலும் படிக்கத் துவங்கினார். அதன் பின்னர் 1981-ம் ஆண்டில் சைவ மற்றும் விலங்குரிமை இயக்கங்களை இணைக்கும் வகையில் "ஆக்ஷன் ஃபார் லைஃப்" (Action for Life) என்ற நிகழ்வை ஏற்பாடு செய்து தொடர்ச்சியாக வருடாந்திர மாநாடுகளை நடத்தத் தொடங்கினார். இந்த மாநாடுகள் அடுத்த ஏழு ஆண்டுகளுக்கு (1981–1987) தொடர்ந்து ஆண்டுதோறும் நடத்தப்பட்டன. இம்மாநாடுகளில் பொதுவாக ஆர்வலர்களுக்கான பயிற்சி அமர்வுகள், கலந்துரையாடல்கள், சம்பிரதாய நடவடிக்கைகள், ஒளிப்படக் காட்சிப்படுத்தல்கள், திறந்த விவாதங்கள் ஆகியவை இடம்பெறும். இம்மாநாடுகளின் விளைவாக பண்ணை விலங்கு உரிமைகள் இயக்கம் (ஹெர்ஷாப்ட்டின் சொந்த அமைப்பு), பீட்டா, டிரான்ஸ்-ஸ்பீசீஸ் அன்லிமிடெட், விலங்குகளுக்கான அணிதிரட்டல், மற்றும் விலங்குரிமைகள் நெட்வொர்க் உள்ளிட்ட பல விலங்குரிமை இயக்கங்கள் தோன்றின.  
2018-ல், அலெக்ஸ் ஹெர்ஷாப்ட் தனது மாநாட்டுத் தலைவர் பதவியிலிருந்து ஓய்வு பெற்றார். 2019-ம் ஆண்டு ஜென் ரிலே மாநாட்டுத் தலைவராகப் பதவி ஏற்றுக்கொண்டார். மேலும் திட்ட மேலாளரான ஈதன் எல்ட்ரெத்துடனும் புதிதாக உருவாக்கப்பட்ட திட்ட ஆலோசனைக் குழுவுடனும் இணைந்து ரிலே மாநாடுகளை நடத்தி வருகிறார்.
# விலங்குரிமை தேசிய மாநாடு

## மாநாடுகள்

2021-ம் ஆண்டு முதல் பெரும்பாலும் இம்மாநாட்டில் 12-க்கும் மேற்பட்ட நாடுகளில் 90-க்கும் மேற்பட்ட அமைப்புகளைச் சேர்ந்த ஏறத்தாழ 2,000 நபர்கள் கலந்து கொள்கின்றனர். இதில் 80-க்கும் மேற்பட்ட நிகழ்வுகளில் 100-க்கும் மேற்பட்டோர் தங்களது செயற்பாடுகளைக் காட்சிப்படுத்துவதும் சுமார் 170 பேச்சாளர்கள் உரையாற்றுவதும் வழக்கமாக உள்ளது.
# விலங்குரிமை தேசிய மாநாடு

## விலங்குரிமை புகழ்க்கூடம்

ஒவ்வொரு ஆண்டும் அமெரிக்காவில் விலங்குரிமைக்காக சிறப்பாகப் பணியாற்றிய நபர்கள் அவ்வாண்டின் மாநாட்டுப் பேச்சாளர்களால் தேர்ந்தெடுக்கப்பட்டு அவர்களது பெயர்கள் அமெரிக்க "விலங்குரிமை புகழ்க்கூடத்தில்" (Animal Rights Hall of Fame) சேர்க்கப்படுகின்றன. கடந்த ஆண்டுகளில் தேர்வு செய்யப்பட்டவர்களின் பட்டியல் இதோ:  
- 2000: க்ளீவ்லாந்து அமோரி, ஹோவார்டு லைமேன், இங்க்ரிட் நியூகர்க், பீட்டர் சிங்கர், ஹென்றி ஸ்பைரா
- 2001: ஜீனி பார், லாரி ஹூஸ்டன், அலெக்ஸ் ஹெர்ஷாப்ட், ஜிம் மேசன், அலெக்ஸ் பச்சேகோ
- 2002: கரென் டேவிஸ், ஷிர்லீ மெக்கிரீல், பால் வாட்சன்
- 2003: ரோட்னி கொரோனாடோ, எல்லியாட் காட்ஸ்
- 2004: புரூஸ் ப்ரெட்ரிச், லாரா மோரெட்டி
- 2005: மாட் பால், ஜாக் நாரிஸ், க்ரெட்சென் வைலர்
- 2006: ஸ்டீவ் ஹிந்தி, பென் வயிட்
- 2007: கெவின் ஜோனாஸ், ஜேம்ஸ் லாவெக், ஜென்னி ஸ்டீன்
- 2008: பால் ஷாபிரோ
- 2009: நேதன் ரங்கல்
- 2010: ஜோ வீல்
- 2011: காரல் ஜே. ஆடம்ஸ்
- 2012: ஜோ கானல்லி மற்றும் கோலீன் ஹாலாண்டு
- 2013: எரிக்கா மீயர்
- 2014: ஜோன் காம்ப்
- 2015: ஜோஷ் பாக்
- 2016: டாம் ரீகன்
# விலங்குரிமை தேசிய மாநாடு

## வெளியிணைப்புகள்

-
# ரந்தாவ் பாஞ்சாங் மக்களவைத் தொகுதி

**ரந்தாவ் பாஞ்சாங் மக்களவைத் தொகுதி** (மலாய்: *Kawasan Persekutuan Rantau Panjang*; ஆங்கிலம்: *Rantau Panjang Federal Constituency*; சீனம்: 兰斗班让国会议席) என்பது மலேசியா, கிளாந்தான், பாசிர் மாஸ் மாவட்டத்தில் அமைந்துள்ள ஒரு மக்களவைத் தொகுதி (**P023**) ஆகும்.  
ரந்தாவ் பாஞ்சாங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து ரந்தாவ் பாஞ்சாங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# ரந்தாவ் பாஞ்சாங் மக்களவைத் தொகுதி

## ரந்தாவ் பாஞ்சாங்

ரந்தாவ் பாஞ்சாங் நகரம் கிளாந்தான் மாநிலத்தில், பாசிர் மாஸ் மாவட்டத்தில் *(Pasir Mas District)* அமைந்துள்ள நகரம். மாநிலத் தலைநகர் கோத்தா பாருவில் இருந்து 39 கி.மீ. தொலைவில் அமைந்துள்ளது.  
மலேசியா-தாய்லாந்து எல்லைக்கு அருகில் அமைந்துள்ள ரந்தாவ் பஞ்சாங் நகரின் வடக்குப் பகுதியில் கோலோக் ஆறு ஓடுகிறது. இந்தக் கோலோக் ஆறுதான் தாய்லாந்து; மலேசியா நாடுகளின் எல்லையாகவும் அமைகின்றது.  
இந்த நகரம் பல்வேறு வகையான விற்பனை பொருட்கள் மற்றும் நினைவு பரிசுப் பொருள்களுக்குப் பிரபலமானது. மலேசியாவின் தாய்லாந்து எல்லைத் தொடர்பான அரசாங்க அலுவலகங்கள் பெரும்பாலும் இங்குதான் உள்ளன.
# ரந்தாவ் பாஞ்சாங் மக்களவைத் தொகுதி

## ரந்தாவ் பாஞ்சாங்

### ரந்தாவ் பாஞ்சாங் முக்கிம்கள்

- பக்காட் (*Bakat*)
- குவால் நெரிங் (*Gual Nering*)
- லுபோக் கோங் (L*ubok Gong*)
- லுபோக் செட்டோல் (*Lubok Setol*)
- ரகுமாட் (*Rahmat*)
- ரந்தாவ் பாஞ்சாங் (*Rantau Panjang*)
- தெலாகா மாஸ் (*Telaga Mas*)
# ரந்தாவ் பாஞ்சாங் மக்களவைத் தொகுதி

## ரந்தாவ் பாஞ்சாங் மக்களவைத் தொகுதி

| ரந்தாவ் பாஞ்சாங் மக்களவைத் தொகுதியின் உறுப்பினர்கள் (1974 - 2022) |  |  |  |  |
| --- | --- | --- | --- | --- |
| 4-ஆவது மக்களவை | **P021** | 1974–1978 | சக்காரியா இசுமாயில்
(Zakaria Ismail) | ****
<small></small> |
| 5-ஆவது மக்களவை | 1978–1982 | இப்ராகிம் முகமது
(Ibrahim Muhammad) | ****
<small></small> |  |
| 6-ஆவது மக்களவை | 1982–1986 | அசன் முகமது
(Hassan Mohamed) | **** |  |
| 7-ஆவது மக்களவை | 1986–1990 | முகமது யாக்கோப்
(Mohamed Yaacob) | ****
<small></small> |  |
| 8-ஆவது மக்களவை | 1990–1995 | டாயிங் சனுசி டாயிங் மரியோக்
(Daeng Sanusi Daeng Mariok) | **** |  |
| 9-ஆவது மக்களவை | **P023** | 1995–1999 |  |  |
| 10-ஆவது மக்களவை | 1999–2004 | அப்துல் பதா அரூன்
(Abdul Fatah Harun) | ****
<small></small> |  |
| 11-ஆவது மக்களவை | 2004–2008 | **** |  |  |
| 12-ஆவது மக்களவை | 2008–2013 | **சித்தி சைலா யூசோப்**
(Siti Zailah Mohd Yusoff) | ****
<small></small> |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2020 | **** |  |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |
# ரந்தாவ் பாஞ்சாங் மக்களவைத் தொகுதி

## ரந்தாவ் பாஞ்சாங் மக்களவைத் தேர்தல் முடிவுகள் 2022

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்</br>(*Registered Electors*) | **93,248** |  |  |
| வாக்களித்தவர்கள்</br>(*Turnout*) | **61,406** | **64.91%** | **- 10.17%** |
| செல்லுபடி வாக்குகள்</br>(*Total Valid Votes*) | **60,527** | **100.00%** |  |
| கிடைக்காத அஞ்சல் வாக்குகள்</br>(*Unreturned Ballots*) | **211** |  |  |
| செல்லாத வாக்குகள்</br>(*Total Rejected Ballots*) | **668** |  |  |
| பெரும்பான்மை</br>(*Majority*) | **20,636** | **34.09%** | **+ 21.37** |
| **வெற்றி பெற்ற கட்சி** | **மலேசிய இசுலாமிய கட்சி** |  |  |
| <small>சான்றுகள்: மலேசிய தேர்தல் ஆணையம்</small> | } |  |  |
# ரந்தாவ் பாஞ்சாங் மக்களவைத் தொகுதி

## ரந்தாவ் பாஞ்சாங் வேட்பாளர் விவரங்கள்

**மலேசியப் பொதுத் தேர்தல் 2022**  
| கட்சி | வேட்பாளர் | % | ∆% |  |  |  |  |
| --- | --- | --- | --- | --- | --- | --- | --- |
| rowspan=1 | **மலேசிய இசுலாமிய கட்சி** | **சித்தி சைலா யூசோப்** </br> (Siti Zailah Mohd Yusoff) | **60,527** | **37,759** | **62.38%** | **+ 1.56%** |  |
| rowspan=1 | பாரிசான் நேசனல் | சுல்கர்னைன் யூசுப் </br> (Zulkarnain Yusoff) | - | 17,123 | 28.29% | - 9.81% |  |
| rowspan=1 | பாக்காத்தான் அரப்பான் | வான் சா சிகான் வான் தின் </br>(Wan Shah Jihan Wan Din) | - | 4,256 | 7.03% | - 4.05% |  |
| rowspan=1 | பூமிபுத்ரா கட்சி | இப்ராகிம் அலி </br>(Ibrahim Ali) | - | 1,216 | 2.01% | + 2.01% |  |
| rowspan=1 | மலேசிய மக்கள் கட்சி | முகமது சைன் இசுமாயில் </br>(Mohd Zain Ismail) | - | 173 | 0.29% | + 0.29% | } |
# ஜபல்பூர் மக்களவைத் தொகுதி

**ஜபல்பூர் மக்களவைத் தொகுதி** (*Jabalpur Lok Sabha constituency*) என்பது மத்திய இந்தியா மத்தியப் பிரதேச மாநிலத்தில் உள்ள 29 மக்களவை தொகுதிகளில் ஒன்றாகும். இந்த தொகுதி ஜபல்பூர் மாவட்டம் முழுவதையும் உள்ளடக்கியது.
# ஜபல்பூர் மக்களவைத் தொகுதி

## சட்டமன்றப் பிரிவுகள்

தற்போது, 2008ஆம் ஆண்டில் நாடாளுமன்ற மற்றும் சட்டமன்ற தொகுதிகளின் எல்லை நிர்ணயம் செய்யப்பட்டதிலிருந்து, ஜபல்பூர் மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.
| 95 | பதான் | ஜபல்பூர் | அஜய் விசுனோய் | பாஜக |
| --- | --- | --- | --- | --- |
| 96 | பர்கி | நீரஜ் சிங் லோதி | பாஜக |  |
| 97 | ஜபல்பூர் கிழக்கு (ப. இ.) | இலக்கான் கங்கோரியா | ஐஎன்சி |  |
| 98 | ஜபல்பூர் வடக்கு | அபிலாசு பாண்டே | பாஜக |  |
| 99 | ஜபல்பூர் கன்டோன்மெண்ட் | அசோக் ரோகினி | பாஜக |  |
| 100 | ஜபல்பூர் மேற்கு | இராகேசு சிங் | பாஜக |  |
| 101 | பனாகர் | சுசில் குமார் திவாரி | பாஜக |  |
| 102 | சிகோரா (ப. கு.) | சந்தோசு வராகடே | பாஜக |  |
# ஜபல்பூர் மக்களவைத் தொகுதி

## நாடாளுமன்ற உறுப்பினர்கள்

| 1952 | சுசில் குமார் பட்டேரியா | இந்திய தேசிய காங்கிரசு |
| --- | --- | --- |
| மங்ரு கனு உய்கே |  |  |
| 1957 | சேத் கோவிந்த் தாசு |  |
| 1962 |  |  |
| 1967 |  |  |
| 1971 |  |  |
| 1974^ | சரத் யாதவ் | பாரதிய லோக் தளம் |
| 1977 | ஜனதா கட்சி |  |
| 1980 | முன்தர் ஷர்மா | இந்திய தேசிய காங்கிரசு (ஐ. |
| 1982^ | பாபுராவ் பரஞ்ச்பே | பாரதிய ஜனதா கட்சி |
| 1984 | அஜய் நாராயண் முசுரன் | இந்திய தேசிய காங்கிரசு |
| 1989 | பாபுராவ் பரஞ்ச்பே | பாரதிய ஜனதா கட்சி |
| 1991 | சிரவன் குமார் படேல் | இந்திய தேசிய காங்கிரசு |
| 1996 | பாபுராவ் பரஞ்ச்பே | பாரதிய ஜனதா கட்சி |
| 1998 |  |  |
| 1999 | ஜெயஸ்ரீ பானர்ஜி |  |
| 2004 | ராகேசு சிங் |  |
| 2009 |  |  |
| 2014 |  |  |
| 2019 |  |  |
| 2024 | ஆசிசு துபே | } |
^ இடைத்தேர்தல்
# இமயமலை மரத் தவளை

## வாழிடம்

ஈரமான இலையுதிர் காடுகளில் காணப்படும் ஒரு வழக்கமான தவளை. இந்தத் தவளை பகுதி வளர்ச்சியடைந்த நகர்ப்புறங்களிலும், குறிப்பாகத் தோட்டங்கள் அல்லது தாவரங்களைக் கொண்ட நகரங்களிலும் காணப்படுகிறது.முன்பு, இது இந்திய மரத் தவளை துணையினமாகக் கருதப்பட்டது. இது நன்னீர் வாழ்விடத்துடன் தொடர்புடையது.
# இமயமலை மரத் தவளை

## நிலை

இந்தத் தவளை ஒரு காலத்தில் *பாலிபீடேட்சு மாகுலடசு* சிற்றினத்துடன் குறிப்பிட்டதாகக் கருதப்பட்டது.  
இந்தத் தவளை இதன் பெரிய வரம்பு மற்றும் மனிதனால் மாற்றப்பட்ட வாழ்விடங்களில் வாழும் ளுக்கு சகிப்புத்தன்மைக காரணமாக அழியும் அபாயத்தில் இல்லை என்று வகைப்பாட்டியலாளர் நம்புகின்றனர்.
# பருத்தித்துறை சமர் (2007)

**பருத்தித்துறை சமர் 2007** (*Battle of Point Pedro (2007)*) என்பது இலங்கையின், யாழ்ப்பாணம், பருத்தித்துறை, அருகே 2007 சூன், 19 அன்று நடந்த ஒரு கடற்படைப் போர் ஆகும். இலங்கைக் கடற்படை ரோந்து படகுகள் பருத்தித்துறை கடற்கரையில் விடுதலைப் புலிகளின் ரோந்து படகுகளால் தாக்கபட்டபோது இந்த சமர் நிகழ்ந்தது.
# பருத்தித்துறை சமர் (2007)

## முன்னுரை

கடற்புலிகள் என்பவர்கள் தமிழீழ விடுதலைப் புலிகளின் கடற்படைப் பிரிவாகும். அவர்கள் 2009 வரை தங்கள் மக்களின் விடுதலைக்காக இலங்கை கடற்படைக்கு எதிராக போராடினர். போர்க் காலப்பகுதியில் இருதரப்பினரும் பல திறந்தவெளி, கடற் பகுதிகளில் மோதல்களில் ஈடுப்பட்டனர். இதில் மிகவும் குறிப்பிடத்தக்க மோதல்கள் பருத்தித்துறை (யாழ்ப்பாணம்) மற்றும் திருக்கோணமலை நகரத்திற்கு இடையே நீர்வழிப்பாதையில் நடைபெற்றன. போரின் ஒரு காலக் கட்டத்தில் புலிகள் நகரை தங்கள் கட்டுப்பாட்டில் வைத்திருந்தனர். அதனால் அந்த கடற்பாதையில் அடிக்கடி சென்று வந்ததால் பல மோதல்கள் நடந்தன. அப்போது எஸ்எல்என்எஸ் சூரயா மற்றும் எஸ்எல்என்எஸ் ரணசுரு போன்ற கடற்படை இலக்குகள் மீது தாக்குதல்களை நடத்தினர்.  
இதற்கு முன்பு 2006 ஆம் ஆண்டு பருத்தித்துறை சமர் நடந்தது. அப்போது 700 பேர் கொண்ட கடற்படை துருப்புப் போக்குவரத்துக் கப்பலுக்குத் துணையாக ரோந்துப் படகுகள் சென்றன. அப்போது கடற்புலிகளின் ரோந்துப் படகுகள் கடற்படையின் போக்குவரத்துக் கப்பலை மூழ்கடிக்கும் நோக்கில் தற்கொலைத் தாக்குதல் நடத்த முயன்றபோது ஒரு சமர் நடந்தது. இறுதியில் லெப்டினன்ட் கமாண்டர் எதிரிசிங்க தனது ரோந்துப் படகுடன் தற்கொலைப் படகை மோதச் செய்ததன் மூலம் தாக்குதல் முயற்சி முறியடிக்கப்பட்டது. இதனால் தற்கொலைப் படகில் வெடிப்பு ஏற்பட்டது. பின்னர் புலிகளின் எஞ்சிய படகுகள் பின்வாங்கின.
# பருத்தித்துறை சமர் (2007)

## தாக்குதல்

புலி கட்டுப்பாட்டுக் கடற்பரப்பில் சென்ற தங்கள் ரோந்துப் படகை மீட்க இலங்கை கடற்படை முயற்சித்தபோது சமர் தொடங்கியது. கடற்புலிகளின் 24 ரோந்துப் படகுகள் அரசுப் படைகளின் படகைத் தாக்கச் சென்றபோது பதுங்கியிருந்த அரசு படைகள் போரிட்டன. அப்போது மில் எம்.ஐ.-24 உலங்குவானூர்தி பீரங்கிக் கப்பல்கள் மற்றும் ரோந்து படகுகள் மூலம் கடற்புலிகளின் தாக்குதல் முறியடிக்கபட்டது. போராளிகள் 40 பேர் கொல்லப்பட்டதாகவும், ஒன்பது ரோந்து படகுகள் அழிக்கப்பட்டதாகவும் இலங்கை அரசாங்கம் மதிப்பிட்டது.
# பருத்தித்துறை சமர் (2007)

## 2008 இல் பின்விளைவு

அடுத்த ஆண்டு 2008 நவம்பரில், பருத்தித்துறை கடற்கரையில் கடற்படைக் கப்பல்கள் குழுவிற்கு அருகாமையில், வெடிக்க முயன்ற தற்கொலைப் படகு மீது சீப் பெட்டி ஆபிசர் கே.ஜி. சாந்தா, தனது ரோந்துப் படகை மோதியதில், அவர் இறந்தார். இந்த தாக்குதல் வெற்றிகரமாக முறியடிக்கப்பட்டதால் சாந்தாவுக்கு இலங்கை இராணுவத்தின் உயரிய விருதான பரம வீர விபூஷணாய விருது வழங்கப்பட்டது. எவ்வாறாயினும், இரண்டு கடற்படைக் கப்பல்களை வெற்றிகரமாக மூழ்கடித்ததாக விடுதலைப் புலிகள் கூறிய நிலையில் இந்த தகவல் சர்ச்சைக்குரியது.
# தருகா

**தருகா** (*Taruga*) என்பது இலங்கையில் காணப்படும் தவளைப் பேரினம் ஆகும். இவை பழைய உலக மரத்தவளைக் குடும்பமான இராக்கோபோரிடே குடும்பத்தினைச் சார்ந்தவை.
# தருகா

## சிற்றினப் பரவல்

*தருகா* பேரினச் சிற்றினங்கள் முன்பு *பாலிபீடேட்சு* பேரினத்தின் கீழ் ஒதுக்கப்பட்டது. தற்போதைய வகைப்பாட்டியலின்படி *தருகா* பேரினத்தில் மூன்று சிற்றினங்கள் உள்ளன. இவை, *த. பாசுடிகோ, த. ஈக்வேசு* மற்றும் *த. லாங்கினாசசு*. நுரைக் கூடுகட்டும் இராக்கோபோர்டு மரத் தவளைகளின் இரண்டு பேரினங்களும் இலங்கையில் காணப்படுகின்றன. *பாலிபீடேட்டு* பேரினத்தின் சிற்றினங்கள் இந்தியாவிலும் ஆசியாவிலும் பரவியுள்ளன. *பா. மாக்குலடசு*-தெற்காசியாவில் பரவலாக பரவிக்காணப்படுகிறது. *பா. குரிசிஜெர்* இலங்கையில் காணப்படும் அகணிய உயிரி. *தருகா* பேரினத்தின்கீழ் *த. ஈக்வேசு, த. பாசுடிகோ* மற்றும் *த. லாங்கினாசசு* என மூன்று சிற்றினங்கள் பெரும்பாலும் காடுகள் நிறைந்த மலைப்பகுதிகளில் கட்டுப்படுத்தப்பட்ட பரவலைக் கொண்டுள்ளன. முதிர்ச்சியடைந்த *தருகா*வினைப் பாலிபீடேட்டு தவளைகளிலிருந்து வேறுபடுத்தும் சிறந்த பண்பாக குதத்தினைச் சுற்றிக் காணப்படும் கூம்பு போன்ற பகுதியாகும். மேலும், *தருகா*வின் செவிப்பறை மேற்மடிப்பு பாலிபீடேட்டுகளில் உள்ளதை விட நேரானது. பாலிபீடேட்டுகளின் மூக்கை விட *தருகா* மூக்கு மிகவும் கூர்மையானது.  
தலைப்பிரட்டையினைக் கருத்தில் கொண்டு, பாலிபீடேட்டுகளின் குதம் இடது காலுக்கும் வாலுக்கும் இடையே ஒரு குழல் போன்று காணப்படும். ஆனால் *தருகாவில்*, இத்தகைய குழல் இல்லை. கால் மற்றும் வாலிற்கு இடையில் ஒரு திறப்பு மட்டுமே உள்ளது. நாக்கில் உள்ள வெளி நீட்சிகளின் எண்ணிக்கை, நாக்கின் வடிவம் போன்ற வாய்க் குழியும் பல சிறப்பம்சங்களைக் கொண்டுள்ளன. இவை *தருகா*வினைப் *பாலிபீடேட்டு*களிலிருந்து வேறுபடுத்த உதவுகின்றன.  
சமசுகிருதத்தில் *தருகா* (மற்றும் ஆரம்பக்கால-சிங்களம்) "மரம் ஏறுபவர்" என்று பொருள். இந்தப் பெயர் மிகவும் பொருத்தமானது, ஏனெனில் இவை மரங்களில் வசிக்கின்றன. இவை அரிதாகவே தரைக்கு வருகின்றன. இவை பெரும்பாலும் தண்ணீருக்கு மேற்பகுதியில் காணப்படும் தாவரங்களில் கூட முட்டையிடுகின்றன.
# தருகா

## இனப்பெருக்கம்

மூன்று தவளைச் சிற்றினங்களும் மரங்களில் ஒரு குறிப்பிட்ட பகுதியிலும் ஆழமற்ற மற்றும் மெதுவாக பாயும் நீரோடைகள் அல்லது குட்டைகளில் இனப்பெருக்கமும் செய்கின்றன.  
இந்தச் சிற்றினத்தின் பெண் ஒரு நுரை கூட்டினை நீர் நிலைக்கு மேல் உள்ள மரக்கிளையில் நீரின் மீது தொங்கும்படி கட்டும். இதில் முட்டைகளை இடும். இதன் பிறகு முட்டையிலிருந்து பொரித்து வெளிவரும் தலைப்பிரட்டைகள் தண்ணீரில் விழுகின்றன. இங்கு இவை உருமாற்றம் ஏற்பட்டு வளர்ச்சியடைகின்றன. தண்ணீரிலிருந்து வெளிப்படும் இளம் தவளைகள் மரங்களில் தமது வாழ்க்கையைத் தொடருகின்றன.  
இந்தியாவுடன் பல நிலப்பகுதி தொடர்புகள் இருந்தபோதிலும், *தருகா* இலங்கை நன்கு பரவியுள்ள அகணிய உயிரியாக உள்ளது.
# தருகா

## சிற்றினங்கள்

இந்தப் பேரினத்தில் மூன்று அங்கீகரிக்கப்பட்ட சிற்றினங்கள் உள்ளன.  
- *தருகா ஈக்வேசு* <small> (குந்தர், 1858) </small>
- *தருகா பாசுடிகோ* (மனமேந்திர-அராச்சி & பெத்தியகோடா, 2001) <small> (மனமேந்திரா-அராச்சி & பெத்தியகோடா, 2001) </small>
- *தருகா லாங்கினசசு* <small> (அக்ல், 1927) </small>
# மொரினா மக்களவைத் தொகுதி

**மொரினா மக்களவைத் தொகுதி** (*Morena Lok Sabha constituency*) மத்திய இந்தியா மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி 1967ஆம் ஆண்டில் பட்டியலிடப்பட்ட சாதியைச் சேர்ந்த வேட்பாளர்களுக்காக ஒதுக்கப்பட்டது. இந்தத் தொகுதி தற்போது சியோப்பூர் மற்றும் முரைனா மாவட்டங்கள் முழுவதையும் உள்ளடக்கியது.
# மொரினா மக்களவைத் தொகுதி

## சட்டமன்றத் தொகுதிகள்

தற்போது, மொரினா மக்களவைத் தொகுதி பின்வரும் எட்டு மத்தியப் பிரதேச மாநிலச் சட்டமன்றத் தொகுதிகளைக் கொண்டுள்ளது.
| 1 | சியோப்பூர் | சியோப்பூர் | பாபு ஜண்டேல் | இதேகா |
| --- | --- | --- | --- | --- |
| 2 | விஜய்பூர் | ராம்னிவாஸ் ராவத் | பாஜக |  |
| 3 | சபல்கர் | முரைனா | சரளா வீரேந்திர ராவத் | பாஜக |
| 4 | ஜவுரா | பங்கஜ் உபாத்யாய் | இதேகா |  |
| 5 | சுமாவலி | அடல் சிங் கன்சனா | பாஜக |  |
| 6 | முரைனா | தினேஷ் குர்ஜார் | இதேகா |  |
| 7 | திமானி | நரேந்திர சிங் தோமர் | பாஜக |  |
| 8 | அம்பா (ப. இ.) | தேவேந்திர சக்வர் | இதேகா | } |
# மொரினா மக்களவைத் தொகுதி

## நாடாளுமன்ற உறுப்பினர்கள்

| 1952 | இராதா சரண் சர்மா | இந்திய தேசிய காங்கிரஸ் |
| --- | --- | --- |
| 1957 |  |  |
| 1962 | சூரஜ் பிரசாத் |  |
| 1967 | ஆத்மாதாசு | சுயேச்சை |
| 1971 | உக்கம் சந்த் கச்ச்வாய் | பாரதிய ஜனசங்கம் |
| 1977 | சாவிராம் அர்கல் | ஜனதா கட்சி |
| 1980 | பாபுலால் சோலங்கி | இந்திய தேசிய காங்கிரஸ் (ஐ. |
| 1984 | கம்மோதிலால் ஜாதவ் | இந்திய தேசிய காங்கிரசு |
| 1989 | சாவிராம் அர்கல் | பாரதிய ஜனதா கட்சி |
| 1991 | பரேலால் ஜாதவ் | இந்திய தேசிய காங்கிரசு |
| 1996 | அசோக் அர்கல் | பாரதிய ஜனதா கட்சி |
| 1998 |  |  |
| 1999 |  |  |
| 2004 |  |  |
| 2009 | நரேந்திர சிங் தோமர் |  |
| 2014 | அனூப் மிசுரா |  |
| 2019 | நரேந்திர சிங் தோமர் |  |
| 2024 | சிவமங்கல் சிங் தோமர் |  |
# சிவமங்கல் சிங் தோமர்

**சிவ்மங்கல் சிங் தோமர்** (*Shivmangal Singh Tomar*) என்பவர் மத்தியப் பிரதேசத்தினைச் சார்ந்த இந்திய அரசியல்வாதியும் மக்களவை உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். தோமர் 2024 இந்தியப் பொதுத் தேர்தலில் மத்தியப் பிரதேசத்தின் மொரினா மக்களவைத் தொகுதியில் பாரதிய ஜனதா கட்சியின் சார்பில் போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.
# அமோனியம் அறுபுளோரோசிர்க்கோனேட்டு

**அமோனியம் அறுபுளோரோசிர்க்கோனேட்டு** (*Ammonium hexafluorozirconate*) என்பது (NH<sub>4</sub>)<sub>2</sub>ZrF<sub>6</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நைட்ரசன், ஐதரசன், புளோரின், மற்றும் சிர்க்கோனியம் ஆகிய தனிமங்கள் சேர்ந்து கனிம வேதியியல் அணைவுச் சேர்மமாக இது உருவாகிறது.
# அமோனியம் அறுபுளோரோசிர்க்கோனேட்டு

## பயன்கள்

அம்மோனியம் அறுபுளோரோசிர்க்கோனேட்டு உலோகங்களின் அரிப்பு எதிர்ப்பு செயல்முறையில் பயன்படுத்தப்படுகிறது; இது வெப்பச் சிதைவின் மூலம் மீச்சிறு உலோகப் பொடியை உருவாக்குகிறது. இது பல் மருத்துவப் பொருட்களில் ஒரு சேர்க்கைப் பொருளாகப் பயன்படுத்தப்படுகிறது.
# அனூப் மிசுரா

**அனூப் மிசுரா** (Anoop Mishra; பிறப்பு 16 மே 1956) என்பவர் மத்தியப் பிரதேசத்தினைச் சார்ந்த இந்திய அரசியல்வாதியும் மக்களவை மேனாள் உறுப்பினரும் பாரதிய ஜனதா கட்சியினைச் சார்ந்த இந்திய அரசியல்வாதியும் ஆவார். இவர் மத்தியப் பிரதேசத்தின் மொரினா மக்களவைத் தொகுதியின் மக்களவை உறுப்பினராக 2014 முதல் 2019ஆம் ஆண்டு வரை பணியாற்றினார். இவர் மத்தியப் பிரதேச மாநிலத்தின் சட்டமன்ற உறுப்பினராகவும் தேர்ந்தெடுக்கப்பட்டுள்ளார். தோமர் குவாலியர் கிழக்கு சட்டமன்றத் தொகுதியின் உறுப்பினராக 2008 முதல் 2013 வரை பணியாற்றியுள்ளார். மிசுரா இந்தியாவின் முன்னாள் பிரதமர் அடல் பிகாரி வாஜ்பாயின் மருமகன் ஆவார்.
# கஜுராகா மக்களவைத் தொகுதி

**கஜுராகா மக்களவைத் தொகுதி** (*Khajuraho Lok Sabha constituency*) என்பது மத்திய இந்திய மாநிலமான மத்தியப் பிரதேசத்தில் உள்ள ஒரு மக்களவை தொகுதியாகும். தற்போது இத்தொகுதி பன்னா மாவட்டம் முழுவதையும், சத்தர்பூர் மற்றும் கட்னி மாவட்டங்களின் சில பகுதிகளையும் உள்ளடக்கியது.
# கஜுராகா மக்களவைத் தொகுதி

## சட்டமன்றத் தொகுதிகள்

தற்போது, 2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்குப் பிறகு, இந்தத் தொகுதியில் பின்வரும் எட்டுச் சட்டமன்றத் தொகுதிகள் உள்ளன.
| 49 | சந்த்லா (ப. இ.) | சத்தர்பூர் | திலீப் அகிர்வார் | பாஜக |
| --- | --- | --- | --- | --- |
| 50 | ராஜ்நகர் | அரவிந்த் பட்டேரியா | பாஜக |  |
| 58 | பவை | பன்னா | பிரகலாத் லோதி | பாஜக |
| 59 | குன்னவுர் (ப. இ.) | இராஜேசு குமார் வர்மா | பாஜக |  |
| 60 | பன்னா | பிரிஜேந்திர பிரதாப் சிங் | பாஜக |  |
| 92 | விஜய்ராகவ்கர் | கட்னி | சஞ்சய் பதக் | பாஜக |
| 93 | முட்வாரா | சந்தீப் ஜெய்ஸ்வால் | பாஜக |  |
| 94 | பஹோரிபந்து | பிரணாய் பிரபாத் பாண்டே | பாஜக |  |
1976-2008 இலிருந்து, கஜுராகோ மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.
| 43 | நிவாரி | நிவாரி |
| --- | --- | --- |
| 44 | ஜாத்தாரா | திகம்கர் |
| 45 | கர்காபூர் (SC) |  |
| 46 | திகம்கர் |  |
| 48 | பிஜாவர் | சத்தர்பூர் |
| 49 | சத்தர்பூர் |  |
| 50 | மகாராஜ்பூர் (SC) |  |
| 51 | சந்த்லா | } |
# கஜுராகா மக்களவைத் தொகுதி

## மக்களவை உறுப்பினர்கள்

| 1957 | இராம் சகாய் திவாரி | இந்திய தேசிய காங்கிரசு |
| --- | --- | --- |
| மோதி லால் மாளவியா |  |  |
| 1962 | இராம் சகாய் திவாரி |  |
| 1967 முதல் 1977 வரை செயல்பாட்டில் இல்லை |  |  |
| 1977 | இலட்சுமி நாராயணன் நாயக் | ஜனதா கட்சி |
| 1980 | வித்யாவதி சதுர்வேதி | இந்திய தேசிய காங்கிரஸ் (ஐ. |
| 1984 | இந்திய தேசிய காங்கிரசு |  |
| 1989 | உமா பாரதி | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 | சத்யவ்ரத்து சதுர்வேதி | இந்திய தேசிய காங்கிரசு |
| 2004 | இராமகிருஷ்ண குசுமரியா | பாரதிய ஜனதா கட்சி |
| 2009 | ஜிதேந்திர சிங் புண்டேலா |  |
| 2014 | நாகேந்திரன் சிங் |  |
| 2019 | வி. த. சர்மா |  |
| 2024 |  |  |
# கல்யாணம் ரகுராமையா

**ஈலாபாட்ட ரகுராமையா** (*Eelapata Raghuramaiah*) என்று பிரபலமாக அறியப்பட்ட **கல்யாணம் ரகுராமையா** (*Kalyanam Raghuramaiah*) (1901–1975), ஓர் இந்திய நடிகராவார். இவர் தெலுங்குத் திரைப்படங்கள் மற்றும் தெலுங்கு நாடகங்களில் தனது படைப்புகளுக்காக அறியப்பட்டவர். சங்கீத நாடக அகாதமி விருது மற்றும் பத்மசிறீ விருது பெற்ற இவர், கிருட்டிணன் அல்லது துசுயந்தன், பவானிசங்கர், நாரதர் போன்ற புராணப் பாத்திரங்களுக்காக அறியப்பட்டவர். இவர் பல்வேறு இராகங்களை அடிப்படையாகக் கொண்ட விரிவான ராக ஆலாபனையில் ஈடுபட்டார்.  
சிறந்த நடிகர்களில் ஒருவரான இவர், தனது விரலை வாயில் வைத்து, விசில் அல்லது புல்லாங்குழல் ஒலியை உருவாக்குவதன் மூலம் (தெலுங்கில் ஈலா என்று பொருள்) பாத்யங்களையும் பாடல்களையும் பாடும் திறனைக் கொண்டிருந்தார். இவர் பல்வேறு நாடகங்களிலும் நடித்துள்ளார். 20,000 க்கும் மேற்பட்ட மேடை நிகழ்ச்சிகளை வழங்கியுள்ளார். இரவீந்திரநாத் தாகூர் இவரை "மேடையின் நைட்டிங்கேல்" என்று அழைத்தார். சிறுவயது நாட்களில் ரகுராமையா என்ற வேடத்தில் நடித்ததில் இவர் பிரபலமாக இருந்தார். எனவே இந்திய அரசியல்வாதியான காசிநாதுனி நாகேசுவரர ராவ் என்பவரால் ரகுராமையா என்று பெயரிடப்பட்டார்.
# கல்யாணம் ரகுராமையா

## ஆரம்பகால தொழில்

1933 ஆம் ஆண்டில் "பிருத்வி புத்ர" என்ற திரைப்படத்தின் மூலம் தெலுங்குத் திரையுலகில் அறிமுகமானார். இது தெலுங்கில் வெளியான ஐந்தாவது பேசும்படமாகும் . *ஸ்ரீ கிருஷ்ண ராயபரம்* (1960) மற்றும் *சிந்தாமணி* உள்ளிட்ட பல படங்களில் கிருட்டிணராக நடித்தார்.
# கல்யாணம் ரகுராமையா

## சொந்த வாழ்க்கை

இரகுராமையா 1938இல் சாவித்திரி என்பவரை மணந்தார். இவர்களுக்கு சத்யவதி என்ற ஒரு மகள் இருக்கிறார்.
# கல்யாணம் ரகுராமையா

## இறப்பு

இரகுராமையா தனது 75வது வயதில் 1975இல் மாரடைப்பால் இறந்தார். ரவீந்திரநாத் தாகூர் இவரது பிறந்த இடமான சுத்தப்பள்ளி கிராமத்தில் இவரது நினைவாக 14 பிப்ரவரி 2014 அன்று இவரது மூத்த சகோதரரின் மகன் கல்யாணம் நரசிம்ம ராவ் என்பவரால் ஒரு வெண்கலச் சிலை நிறுவப்பட்டது.
# மைலான் எங்கல்

**மைலான் எங்கல், இளையவர்** (*Mylan Engel Jr.*, பிறப்பு: 1960) ஐக்கிய அமெரிக்காவின் இலினொய் மாநிலத்தில் டிகால்ப் நகரில் உள்ள வடக்கு இலினொய் பல்கலைக்கழகத்தில் முழுப் பேராசிரியராகப் பணியாற்றிவரும் மெய்யியல் அறிஞரும் விலங்குரிமை வல்லுநரும் ஆவார்.
# மைலான் எங்கல்

## வாழ்க்கைக் குறிப்பு

எங்கல் ஐக்கிய அமெரிக்காவின் அலபாமா மாநிலத்தில் பிறந்து, வாண்டர்பில்ட் பல்கலைக்கழகம் மற்றும் அரிசோனா பல்கலைக்கழகத்தில் கல்வி கற்று பின்னர் 1988-ல் வடக்கு இல்லனாய் பல்கலைக்கழகத்தில் பணியமர்த்தப்பட்டார். ஆஸ்திரியாவின் இன்ஸ்ப்ரூக் பல்கலைக்கழகம் (1999) மற்றும் ஸ்லோவேனியாவின் மரிபோர் பல்கலைக்கழகம் (1999–2002) ஆகியவற்றில் வருகை தரும் பேராசிரியராகவும் பணியாற்றியுள்ளார்.  
அறிவாய்வியல், சமய தத்துவம், ஸ்காட்டிஷ் தத்துவஞானி தாமஸ் ரீட், விலங்கு நெறியியல் மற்றும் சுற்றுச்சூழல் நெறியியல் உள்ளிட்டவை என்ஜலின் சிறப்பு நிபுணத்துவத் துறைகளாகும்.  
என்ஜல் ஒரு "தார்மீக சைவ" (நனிசைவம்) வாழ்வு முறையைக் கொண்டவர்—அஃதாவது இறைச்சி உண்பதைத் தவிர்த்தும் உணர்திற உயிர்களுக்குத் தீங்கிழைக்காது வாழவும் மனிதர்கள் தார்மீகக் கடமைப்பட்டுள்ளனர் என்பதை வலியுறுத்தும் மெய்யியலைக் கடைபிடிப்பவர். மேலும் உலகிலுள்ள அனைத்து மனிதர்களும் தாங்கள் கொண்டுள்ள நம்பிக்கையை (அது எதுவாயினும்) தொடர்ந்து பிறழாது பயன்படுத்தி வந்தால் அதுவே அவர்களை தார்மீக சைவ வாழ்வு முறைக்குக் கொண்டு சென்று விடும் என்று என்ஜல் நிறுவியுள்ளார். விலங்குரிமை பற்றிய ஆய்வுகளில் பங்களித்துள்ள என்ஜல், 2016-ல் கேரி லின் காம்ஸ்டாக்குடன் இணைந்து *தி மாரல் ரைட்ஸ் ஆவ் அனிமல்ஸ்* ("விலங்குகளின் தார்மீக உரிமைகள்") என்ற நூற்தொகுதியின் படைப்பில் பங்களித்துள்ளார்.  
ஓய்வு நேரத்தில் கராத்தே பயிற்சி செய்யும் வழக்கம் கொண்டுள்ள என்ஜல், வடக்கு இல்லனாய் பல்கலைக்கழகத்தில் மாணவர்களுக்கான தொடக்கப் படிப்பையும் வழங்கியுள்ளார்.  
செப்டம்பர் 2002 முதல் பேராசிரியர் என்ஜல் நெறிமுறைகள் மற்றும் விலங்குகள் ஆய்வுச் சங்கத்தின் நிர்வாகச் செயலாளராக இருந்து வருகிறார்.
# மைலான் எங்கல்

## தேர்வு செய்யப்பட்ட படைப்புகள்

- "Fishy Reasoning and the Ethics of Eating". *Between the Species*: Vol. 23: Iss. 1, Article 3.
- "The Moral Rights of Animals". Lexington Books, 2016.
- "Vegetarianism". In *The Encyclopedia of Global Bioethics*, edited by Henk ten Have. Dordrecht: Springer 2016.
- "Tierethik, Tierrechte und moralische Integrität". Interdisziplinäre Arbeitsgemeinschaft Tierethik (Hrsg.). *Tierrechte - Eine interdisziplinäre Herausforderung*. Erlangen 2007.
- "The Immorality of Eating Meat". Louis P. Pojman (Hrsg.). *The Moral Life*. New York/Oxford 2000.
- "Internalism, the Gettier Problem, and Metaepistemological Skepticism", *Grazer Philosophische Studien* 60 (2000).
- "The Possibility of Maximal Greatness Examined: A Critique of Plantinga's Modal Ontological Argument", *Acta Analytica* 19 (1997).
- "Coarsening Brand on Events, While Proliferating Davidsonian Events", *Grazer Philosophische Studien* 47 (1994).
- "The Problem of Other Minds: A Reliable Solution", *Acta Analytica* 11 (1993).
- "Is Epistemic Luck Compatible with Knowledge?", *Southern Journal of Philosophy* XXX 2 (1992).
- "Personal and Doxastic Justification in Epistemology", *Philosophical Studies* 67 (1992).
- "Russellizing Russell: A Reply to His 'A Critique of Lehrer's Coherentism'", *Philosophical Studies* 66 (1992).
- "Inconsistency: The Coherence Theorist's Nemesis", *Grazer Philosophische Studien* 40 (1991).
- "Coherentism Reliabilized", *Acta Analytica* (1986).